burgasdotpro/wikipedia huggingface dataset:
DJ Quicksilver

Orhan Terzi (* 28. jún 1964, Trabzon, Turecko) je nemecký DJ a producent známy najmä pod umeleckým menom DJ Quicksilver.
Biografia.
1995 – 1996: Začiatky kariéry.
Začínal ako hudobný producent spoločne s Tomassom De Donatisom, kedy spoločne pracovali a vydali niekoľko skladieb pre niekoľko spevákov ako Avex Trax, Positiva, Telstar, Edel, Alphabet City, alebo Sub Terranean.
1997 – 1998: Prelom a úspech.
V roku 1997 vydal prvý album "Quicksilver" spoločne zo skladbou „Bellissima“. Po vydaní sa skladba umiestnila v rebríčkoch hitparád v Spojenom kráľovstve na #4 pozícii na niekoľko týždňov. V Európe dosiahla vysoký predaj čím Terzi dostal zlaté ocenenie za rok 1997. Album taktiež obsahoval aj niektoré známe skladby ako „Free“ alebo „Planet Love“.
1999 – 2003: Ostatné úspechy.
Vydal skladbu „Heart of Asia“ pod názvom „Watergate“ v roku 1999. V roku 2002 získal ECHO ocenenie "Najlepší celosvetový tanečný akt" singlom „Ameno“ z roku 2000. Celkovo vydal 3 albumy.
Ostatná spolupráca.
Terzi taktiež spolupracoval ako remixér na skladbách od Ian van Dahla, Faithlessa, alebo skupiny The Verve a ich skladby „Bittersweet Symphony“.
Železničná stanica Kysak

Železničná stanica Kysak je hlavná železničná stanica v Kysaku. 
Nachádza sa v strednej časti obce, na križovatke dôležitých tratí Žilina – Košice a Košice – Prešov. Stanica bola otvorená 1. septembra 1870 pri spúšťaní trate do Prešova, no jej význam výrazne stúpol po sprevádzkovaní Košicko-bohumínskej železnice v marci 1872, otvorením úseku Spišská Nová Ves – Kysak.
Trate a doprava.
Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.
David Raziel

David Razi'el (: , žil 19. december 1910 – † 20. máj 1941) bol príslušník židovského podzemného hnutia počas Britského mandátu v Palestíne a jeden zo zakladateľov radikálneho židovského hnutia Irgun.
Životopis.
Narodil sa v litovskej časti cárskeho Ruska v meste Smarhon (dnes Hrodnianska oblasť, Bielorusko). Keď mal tri roky, podnikol spoločne s rodinou aliju do Palestíny, vtedy ešte pod osmanskou nadvládou, kde sa jeho otec stal učiteľom hebrejčiny na základnej škole v Tel Avive. Raziel neskôr študoval filozofiu a matematiku na Hebrejskej univerzite v Jeruzaleme a v roku 1929 v reakcii na Hebronský masaker vstúpil do židovskej podzemnej vojenskej organizácie Hagana. Keď v roku 1931 revizionistické sionistické hnutie založilo svoju vlastnú podzemnú vojenskú organizáciu s názvom Irgun, stal sa jedným z jej prvých členov.“
V organizácii sa postupne dostal do veliacich pozícií; v roku 1937 sa stal prvým veliteľom Irgunu v Jeruzalemskom dištrikte a už o rok neskôr sa stal náčelníkom štábu organizácie. Obdobie, v ktorom zastával najvyššiu funkciu, bolo charakteristické násilnosťami proti Arabom, vrátane používania bômb na arabských tržniciach.
V máji 1941 Raziel súhlasil s účasťou na tajnej misii v mene Britskej armády v Iraku. V tomto období totiž Irak sympatizoval s nacistickým Nemeckom a poskytoval aj útočisko jeruzalemskému muftimu Hadž Amínovi al-Husejní, ktorý hitlerovské Nemecko otvorene podporoval. Práve muftiho prítomnosť bola jedným s dôvodov, prečo Raziel súhlasil, pretože dúfal, že mufti padne do zajatia. 17. mája sa spoločne s tromi kolegami, vrátane Jaakova Meridora, vydal na tajnú misiu, už o tri dni však zahynul spoločne s britským dôstojníkom pri nemeckom leteckom nálete. Po jeho smrti sa Meridor vrátil do Palestíny, kde prevzal velenie Irgunu.
Razielove ostatky boli exhumované v roku 1955 a prevezené na Cyprus. V roku 1961 boli znovu exhumované, a následne ich previezli do Jeruzalema, kde boli pochované na národnom cintoríne na Herzlovej hore. Na jeho počesť sú v Izraeli pomenované mnohé ulice, ako aj mošav Ramat Raziel v jeruzalemskom dištrikte v Júdskych horách. Jeho sestra Ester Raziel-Naor sa stala po vzniku Izraela poslankyňou Knesetu za stranu Cherut, ktorú založil Menachem Begin.
Meško Piastovec

Meško Piastovec alebo Meško Bytomský, (; * cca 1300 – † po 9. auguste 1344) bol biskup nitriansky a vesprémský z rodu sliezskych Piastovcov.
Meško bol najmladším z piatich synov bytomského kniežaťa Kazimíra a jeho manželky Heleny z bližšie neznámeho rodu. Roku 1306 sa jeho sestra Mária vydala za uhorského kráľa Karola Róberta, čo zrejme uľahčilo jej bratom cestu na uhorský dvor, kam na Máriinu výzvu prišli v roku 1315. V Uhorsku sa Meško pridružil k Rádu nemeckých rytierov, kde zotrval iba tri roky. Roku 1318 na výslovný príkaz pápeža rád opustil. 
Kráľova priazeň pretrvala aj po smrti Márie Bytomskej. V rokoch 1328 – 1334 zastával Meško funkciu biskupa nitrianskeho a od roku 1334 až do svojej smrti biskupa vesprémskeho. Zároveň bol kancelárom uhorskej kráľovnej Alžbety.
Special D.

Special D. (* 16. september 1980, rodným menom Dennis Horstmann) je nemecký DJ a skladateľ, známy hlavne v Holandsku alebo v Severnej Amerike. Prezývku Special D získal odvodením „D“ z jeho mena Dennis.
V roku 2004 vyhral ocenenie "Best Dance International" v hudobnej súťaži na televíznej stanici TMF NL. V rovnakom roku vydal aj jeho jediný album pod názvom "Reckless". Jeho najúspešnejšou skladbou je skladba „Come With Me“, ktorá sa v apríli 2004 umiestnila v rebríčku na 6. mieste v Spojenom kráľovstve a na 4. mieste v Írsku. Taktiež vydal ďalšie známe skladby ako „You“, „Here I Am“ alebo „Home Alone“.
V roku 2008 vydal kompilačné CD ktoré obsahuje všetky jeho populárne a najúspešnejšie skladby za roky 2002 až 2005. Od roku 2009 sa venuje výhradne DJ–ingu.
Majstrovstvá Afriky v tchoukballe 2014

Majstrovstvá Afriky v tchoukballe 2014 boli v poradí 3. Majstrovstvá Afriky v tchoukballe mužov, ktoré organizuje Africká tchoukballová konfederácia (CAT). Konali sa v dňoch od 15.17. augusta 2014 v Cotonou, v Benine, za účasti 4 tímov. Pôvodne sa malo predstaviť až 6 tímov, ale družstvá Ghany a Senegalu sa kvôli riziku nákazu vírusu Ebola na turnaji nezúčastnili. Zvíťazilo družstvo Toga, ktoré obhájilo titul spred 2 rokov. Vo finále zvíťazilo nad domácim Beninom.
Zlieň

Zlieň môže byť:
OKAY

OKAY Elektrospotrebiče je najväčší český a významný slovenský retailový predajca spotrebnej elektroniky.
Spoločnosť sídli v Brne a založil ju v roku 1994 Ing. Jindřich Životský, ktorý je zároveň jej jediným vlastníkom. Od roku 2002 spoločnosť pôsobí aj na slovenskom trhu. V roku 2013 prekročili tržby skupiny päť miliárd korún českých. Okrem viac ako stovky predajní v Česku a na Slovensku prevádzkuje tiež v obidvoch krajinách internetový obchod. Spoločnosť pôvodne prevádzkovala aj 50 predajní v Poľsku a 20 v Rakúsku, z týchto trhov sa však stiahla.
Do rodiny OKAY Holdingu patrí taktiež sieť maloobchodných predajní JENA Nábytek (vrátane svojho e-shopu) a sieť brnianskych maloobchodov s potravinami OKAY Market.
Súčasnosť.
Spoločnosť sa v roku 2010 stala víťazom ankety Predajca roka v kategórii elektro. Prieskum bol vykonaný na reprezentatívnej vzorke 1020 osôb naprieč celou českou populáciou vo veku 15-79 rokov. V roku 2014 zamestnáva OKAY Holding už viac ako 700 ľudí, z toho približne 250 na brnianskej centrále. Celková plocha predajní dosahuje cca 200 000 m².
Profesor OKAY.
Profesor OKAY je od roku 2014 maskotom spoločnosti OKAY. Od augusta tohto roka sa začal objavovať v propagačných materiáloch a reklamných spotoch v rádiovom i televíznom vysielaní. K videniu je aj vo videách na firemnom YouTube kanáli. Postava profesora vystupuje vždy v bielom plášti so žltým motýlikom. Charakteristická je predovšetkým svojím účesom, ktorý nezaprie inšpiráciu u najznámejšieho teoretického fyzika Alberta Einsteina.
Postavu využíva spoločnosť OKAY tiež ako poradcu svojim zákazníkom. V článkoch na internetových stránkach radí profesor OKAY zákazníkom ako vybrať najvhodnejší výrobok a vyvracia najrôznejšie mýty a povery.
Profil majiteľa.
Jindřich Životský sa narodil v roku 1964 v Brne. Absolvoval Vysoké učení technické v Brně (Fakultu elektrotechniky) a po krátkom pobyte v Nemecku sa od roku 1992 venuje vlastnému podnikaniu a v roku 1994 zakladá firmu OKAY. Z cudzích jazykov ovláda anglický a nemecký.
Chthonofylé

Chthonofylé alebo Chthonofyla ("Chthonophylé") je v gréckej mytológii dcéra sikyónskeho kráľa Sikyóna a jeho manželky Zeuxippy. 
Zeuxippé, matka Chthonofyly, bola dcéra sikyónskeho kráľa Lamedóna. Keďže Lamedón zomrel bez potomka po meči, nástupcom trónu sa stal jeho zať Sikyón. Sikyón a Zeuxippé sa následne stali rodičmi jedinej dcéry Chthonofyly, ktorej sa s bohom Hermom narodil syn Polybos. Chthonofylé sa potom vydala za Flianta, syna boha Dionýza a porodila mu syna Androdama. Kráľovské žezlo v Sikyóne však neskôr prevzal jej prvorodený syn Polybos.
Jozef Sluka

Jozef Sluka (* 4. október 1964, Bojnice) je bývalý slovenský futbalista. 
Kariéra.
V československej lige odohral za Žilinu a Inter 60 zápasov, v ktorých dal 7 gólov. V slovenskej lige odohral v drese Interu a Prievidze 63 zápasov a strelil 12 gólov.
TV8

TV8 alebo Televízia Osem je slovenská interaktívna televízia vysielajúca od roku 2010. Momentálne vysiela cez satelit a kábel.
Pozostáva zo 4 vysielacích blokov ktoré sú založené na volaniach a SMS správach od divákov. Týmto pádom môžu diváci priamo vstupovať a zasahovať do vysielania televízie. Každý blok je určený pre samostatnú cieľovú skupinu.
Veštice a Veštcovia ktorý sa objavujú na obrazovke - Anna, Tamara, Damiel, Renáta, Bela, Tatiana, Marcia, Boris, Marcella, Hajnalka, Airam, Rudy, Vanessa, Synthia, Leon, Štefan, Marcela, Jozef, Peter, Adam, Ladislav, Radka, Adam Lukačovský, Angela, Magda, Leon a Jozef.
Elektrický rušeň 169

Elektrický rušeň 169 (predtým E 499.5, továrenské označenie Škoda 85E) bol prototypový rušeň na jednosmernú napájaciu sústavu 3 kV vyrobený v jedinom kuse firmou Škoda Plzeň v roku 1987. Mal sa stať základom novej, tzv. III. generácie elektrických rušňov Škoda, ktorých dodávky mali pokračovať plánovanou sériovou výrobou rušňov predbežne označených ako rad 170, ktorých výroba sa však už neuskutočnila. 
Počas svojej existencie si vyslúžil pre svoje motory prezývku „Asynchron“.
Konštrukcia.
Rušeň je skriňového typu, s dvoma koncovými stanovišťami rušňovodiča, medzi nimi sa nachádza strojovňa. Má dva dvojnápravové podvozky, ktoré boli vyvinuté už v roku 1985. Rušeň bol pôvodne vybavený pomalobežnými striedavými asynchrónnymi motormi, pre každú zo štyroch náprav jedným, tie boli neskôr zamenené za rýchlobežné. Motory sú napájané cez prúdový striedač. Okrem vzduchových brzdných systémov a ručnej brzdy má rušeň i elektrodynamickú brzdu, ktorá mala slúžiť v prevádzke ako hlavná.
Prevádzka.
Rušeň nebol nikdy v majetku ČSD ani Českých dráh, bol týmto spoločnostiam iba prenajatý. V prevádzke bol skúšaný na tratiach Praha-Beroun a Praha – Lysá nad Labem – Kolín. Od roku 1991 bol ako prenajatý rušeň deponovaný v depe Nymburk, v roku 1994 bol výrobcom predaný firme Prvá správkárenská, ktorá ho do roku 1996 prenajímala Českým dráham. Rušeň bol od roku 1997 prenajatý firme ČMKS Holding, ktorá ho mala až do roku 2003 odstavený v Českej Třebovej. Odtiaľ bol prepravený späť do areálu firmy Škoda Plzeň, kde jeho komponenty boli využité pri vývoji radu 380.
Význam.
Rad 169 sa mal stať základom novej koncepcie elektrických rušňov Škoda určených pre obnovu rušňového parku ČSD. Štátny dopravca by tak získal moderné rušne porovnateľné s inými strojmi svetovej produkcie, vrátane tých západných. Politické a ekonomické udalosti na prelome 80. a 90. rokov však ich vývoj zastavili. A tak prvým elektrickým rušňom, dodaným Českým dráham od ich vzniku v roku 1993, bol až rad 380.
Natan Jelin-Mor

Natan Jelin-Mor (: נתן ילין-מור, narodený ako Natan Friedman-Jelin; 1913 – † 19. február 1980) bol revizionistický sionistický aktivista, vodca Lechi a izraelský politik. V staršom veku sa stal radikálnym pacifistom, ktorý podporoval rokovanie s Organizáciou za oslobodenie Palestíny (OOP) a významné územné ústupky v rámci izraelsko-palestínskeho konfliktu.
Životopis.
Narodil sa v Hrodne v cárskom Rusku (dnes Bielorusko). Študoval inžinierstvo na Varšavskej polytechnike. Ešte v Poľsku sa angažoval v hnutiach Betar a Irgun. V rokoch 1938 až 1939 bol, spoločne s Avrahamom Sternom, spoluredaktor poľských novín Irgunu s názvom "Di Tat" (doslova „Štát“).
Spolu so Sternom tajne imigrovali do mandátnej Palestíny a stali sa členmi židovskej polovojenskej organizácie Lechi (známej aj ako Sternov gang). V decembri 1941 sa pokúsil vycestovať do Turecka na rokovanie s nacistickými predstaviteľmi o masovom prepustení Židov z východnej Európy, výmenou za spoluprácu Lechi pri boji proti Spojenému kráľovstvu. Jeho misia však bola prerušená, keď ho uväznili v Sýrii. Po repatriácii ho Briti vzali do väzby v Latrune, kde sa mu s ďalšími 19 druhmi podarilo vykopať 70 metrový tunel, cez ktorý 1. novembra 1943 ušli. Po Sternovej smrti sa stal členom najužšieho vedenia Lechi (triumvirátu), spoločne s Jisraelom Eldadom, šéfom propagandy, a Jicchakom Šamirom, šéfom operácií. Jelin-Mor sa staral o politické záujmy Lechi.
Bol jedným zo strojcov atentátu na lorda Moyna. Boj proti Britom videl v medzinárodnom meradle a bol za spoluprácu s inými antikolonialistickými skupinami, vrátane palestínskych a arabských skupín. Po masakre v Dejr Jásin osobne konfrontoval Eldada.
V roku 1948 vytvoril Kandidátku bojovníkov. Po zvolení do izraelského parlamentu (Knesetu) pôsobil ako člen komisie pre vnútorné vzťahy. V roku 1949 bol súdený a odsúdený za vraždu emisára OSN Folke Bernadotta zo septembra 1948, ale keď jeho strana uspela v parlamentných voľbách, prepustili ho na slobodu.
V roku 1949 odsúdil delenie Palestíny ako „kupčenie s územím domoviny“, rovnako bol odporcom palestínskeho práva návratu. Neskôr sa preorientoval z pravicového politika na ľavicového v súvislosti s prosovietskym postojom niektorých radikálov z Lechi v 40. rokoch, obhajovaním prosovietskej zahraničnej politiky. Rovnako zmenil postoj vo vzťahu k palestínskym Arabom a venoval mnoho úsilia na uzmierenie s palestínskymi Arabmi a rokovaniam s Organizáciou za oslobodenie Palestíny (OOP). V roku 1956 pomáhal založiť skupinu "Semitic Action", ktorej časopis redigoval.
I Remember

„I Remember“ je progresívna housová skladba kanadského hudobníka deadmau5 a amerického hudobníka Kaskade. Skladba obsahuje vokály speváčky Haley Gibby.
Provincia (Mongolsko)

Provincia (iné názvy: aimak – normovaný názov,aimag, ajmag alebo ajmak; ) je najvyššia administratívna jednotka Mongolska. Administratívne členenie Mongolska pozostáva z 21 provincií a okruhu hlavného mesta Ulanbátar. Provincie sa delia na 329 okresov (), ktoré sa členia na celkovo okolo 1600 obcí (). Hlavné mesto () sa delí na mestské obvody () a mestské štvrte ().
Pedro Páez

Pedro Páez (* 1564, Olmeda de la Cebolla (dnešné Olmeda de las Fuentes), Španielsko - † 20. máj 1622, Gorgora (dnes Gondar) , Etiópia) bol španielsky jezuita, misionár a cestovateľ v službách Portugalska. Ako prvý Európan videl a popísal Modrý Níl (1618).
Život.
Pedro Páez sa narodil v Olmeda de la Cebolla neďaleko Madridu. V roku 1582 vstúpil do spoločnosti Ježišovej. Duchovne sa vzdelával v Coimbre a vyplával zo Španielska do najmenšieho indického štátu Goa. Odtiaľ v roku 1589 odišiel, ako misionár do Etiópie. Do Etiópie odišiel v spoločnosti ďalšieho jezuitu, ktorým bol Antoni de Montserrat. Na tejto ceste boli zajatý arabským pirátmi, ktorí ich predali Turkom do otroctva. V otroctve strávili sedem rokov, predovšetkým v Sanaa v Jemene, ale aj na svahoch Hadramaut a v púšti Rub al-Khali. Počas týchto rokov v otroctve Páez študuje arabčinu. Ich situácia sa zhoršovala. Niekoľko mesiacov strávil na tureckej galére. Po niekoľkých mesiacoch na galére sa vrátili do prístavu Mocha, kde sa stal pravdepodobne prvým Európanom, ktorý ochutnal nápoj s názvom káva.
V roku 1595 boli zachránený a v roku 1595 sa vrátili do Goi. Tam aj Antoni de Montserrat zomrel. V roku 1596 pokračoval cez Egypt na svojej ceste do Etiópie. Do Massawy v dnešnom štáte Eritrea dorazil v roku 1603. Kým čakal na prijatie negusom Za-Dengelom študoval Páez amharčinu. Vedomosti amharčiny a znalosť etiópskych zvykov zapôsobili na Za-Dengela, tak silno, že sa rozhodol previesť Etiópsku ortodoxnú cirkev ku katolicizmu.
Pred svojou smrťou v roku 1622 ešte stihol konvertovať ku katolicizmu Sysenyosa I, ktorý vládol v Etiópii ako cisár medzi rokmi 1606 - 1632.
Majstrovstvá Ázie a Oceánie v korfbale 2006

Majstrovstvá Ázie a Oceánie v korfbale 2006 boli v poradí 7. Majstrovstvá Ázie a Oceánie v korfbale, ktoré organizovala Ázijsko-oceánska korfbalová federácia (AOKF). Konali sa od 4. do 9. júla 2006 v Hongkongu, za účasti 7 tímov. Nováčikmi turnaja boli družstvá Číny a Macaa. Turnaj pozostával z dvoch základných skupín, po ktorom nasledovalo play-off. Zápasy sa hrali v Kowloon Park Sports Centre. Titul získal Čínsky Tchaj-pej, ktorý vo finále zvíťazil nad Austráliou.
Turnaj zároveň slúžil ako kvalifikácia na Majstrovstvá sveta 2007, ktoré sa uskutočnili v Česku. Kvalifikovali sa na ne 4 najlepšie družstvá.
Humphry Davy

Sir Humphry Davy (* 17. december 1778, Penzance, Spojené kráľovstvo – † 29. máj 1829, Ženeva, Švajčiarsko) bol anglický chemik, experimentátor, zakladateľ elektrochémie a objaviteľ radu chemických prvkov.
Je po ňom pomenovaný mesačný kráter Davy.
Životopis.
Pochádzal z rodiny rezbára, po strednej škole sa stal učňom u lekárnika. Základy chemického vzdelania získal ako samouk. Neskôr sa stal najprv asistentom (1802), o niekoľko mesiacov neskôr profesorom a nakoniec prezidentom (18201826) na Royal Institution v Londýne a členom Kráľovskej spoločnosti. V roku 1812 bol povýšený do šľachtického stavu.
Bol obľúbeným prednášajúcim a demonštrátorom. Jeho žiakom a asistentom bol napríklad Michael Faraday.
Potvrdil Rumfordovu teóriu.
Chemický výskum.
Humphry Davy skúmal oxidy dusíka; napríklad pomenoval rajský plyn. Dokázal, že tepelné žiarenie sa šíri aj vo vákuu, že diamant je tvorený čistým uhlíkom a i. Zaoberal sa elektrochemickými javmi a dokázal pritom, že sa voda účinkom elektrického prúdu rozkladá na vodík a kyslík. Ďalej izoloval prvky draslík a sodík (1807) a pomocou elektrolýzy tavenín kovy alkalických zemín (1808). Dokázal, že chlór je prvok; vypracoval teóriu kyselín a objasnil úlohu vodíka v kyselinách. Roku 1801 objavil elektrický oblúk. K jeho ďalším významným vynálezom patrí banícky bezpečnostný lampáš, zvaný tiež Davyho lampáš. Spoločne s Thomasom Wedgwoodom experimentoval vo fotografovaní, je považovaný za priekopníka a vynálezcu v odbore fotografie.
Biénor

Biénor alebo Biénór ("Biénor/iný prepis Biénór") môže byť v gréckej mytológii:
Bienor

Nessus môže byť:
Bianor

Bianor môže byť:
Administratívne členenie Mongolska

Administratívne členenie Mongolska je vo svojich základných rysoch definované štvrtou hlavou Ústavy Mongolska. Členenie pozostáva z 21 provincií a okruhu hlavného mesta Ulanbátar (), ktorý je samostatnou entitou na úrovni provincie. 
Nižšiu úroveň provinčnej správy predstavujú okresy (v sg.: ), ktorých je celkovo 329. Okresy sa ďalej členia na obce (v sg.: ), ktorých je k roku 2014 cca 1600. Hlavné mesto sa delí na mestské obvody (v sg.: ) a mestské štvrte (v sg.: ).
Ústava Mongolskej republiky

Ústava Mongolska () je základný a najvyšší zákon (ústava) Mongolska. Bola prijatá 13. januára 1992, s účinnosťou od 12. februára, novelizovaná 24. decembra 1999 a 4. decembra 2000. 
Ústava odzkadľuje politické, ekonomické a spoločenské zmeny nastolené demokratickou revolúciou v roku 1990, ktorá ukončila obdobie vlády komunistického režimu. Mongolsko ustanovuje ako demokratickú pluralitnú parlamentnú republiku, garantujucu ľudské práva, slobodu vierovyznania, prejavu, pohybu a v hospodárskej oblasti ustanovujúca zmiešanú ekonomiku. Ústava sa člení na šesť hláv a 70 článkov.
Predchádzajúce (socialistické a nedemokratické) ústavy boli prijaté v rokoch 1924, 1940 a 1960.
Majstrovstvá sveta vo futbale žien do 17 rokov 2014

Majstrovstvá sveta vo futbale žien do 17 rokov 2014 boli štvrté Majstrovstvá sveta vo futbale žien v tejto juniorskej vekovej kategórii, na ktorých mohli hrať dievčatá narodené v roku 1997 a mladšie. Záverečný turnaj sa konal v dňoch 22. marca – 4. apríla 2014 v Kostarike za účasti šestnástich reprezentačných družstiev. 
Titul majsteriek sveta z roku 2012 mali obhajovať reprezentantky Francúzska, ktoré sa však na šampionát neprebojovali. Došlo tak k rovnakej situácii ako na predchádzajúcich MS 2012, na ktoré sa nekvalifikovali obhajkyne titulu z roku 2010 reprezentantky Kórejskej republiky.
Majsterkami sveta sa stali mladé futbalistky Japonska pred Španielskom, Talianskom a Venezuelou.
Zo skupín nepostúpili.
Zo štyroch základných skupín prví dvaja postúpili do štvrťfinále a z ďalších bojov boli vyradené tímy na tretích a štvrtých miestach.
Play-off.
Stretnutie o 3. miesto.
4. apríla 2014 na Estadio Nacional de Costa Rica v San José:
Finále.
4. apríla 2014 na Estadio Nacional de Costa Rica v San José:
Majstrovstvá Ázie a Oceánie v korfbale 2010

Majstrovstvá Ázie a Oceánie v korfbale 2010 boli v poradí 8. Majstrovstvá Ázie a Oceánie v korfbale, ktoré organizovala Ázijsko-oceánska korfbalová federácia (AOKF). Konali sa od 3. do 8. apríla 2010 v meste Ču-čou, v provincii Chu-nan, v Číne, za účasti 8 tímov. Nováčikmi turnaja boli družstvá Kórejskej republiky a Pakistanu. Turnaj pozostával z dvoch základných skupín, po ktorom nasledovalo play-off. Titul obhájil Čínsky Tchaj-pej, ktorý vo finále zvíťazil nad domácou Čínou. 
Turnaj zároveň slúžil ako kvalifikácia na Majstrovstvá sveta 2011, ktoré sa uskutočnili v Číne. Kvalifikovali sa na ne 4 najlepšie družstvá.
Stephen Louis Brusatte

Stephen Louis Brusatte (* 24. apríl 1984, Ottawa, Illinois, USA) je americký paleontológ, ktorý už vo svojej mladosti publikoval dve knihy a veľa odborných aj populárno-náučných článkov predovšetkým s tematikou nelietavých dinosaurov.
Špecializuje sa na morfológiu a filogenézu archosaurov. Zaoberal sa aj karbonskými ramenonožcami a paleozoickými drsnokožcami.
V roku 2006 získal titul Bachelor of Science z geofyziky na University of Chicago, v roku 2007 titul Master of Science z paleobiológie a v roku 2008 z vied o Zemi na University of Bristol. V roku 2012 získal doktorát na Columbia University a v súčasnosti pracuje na University of Edinburgh.
V Chicagu spolupracoval s paleontológom Paulom Serenom, s ktorým pomenoval rody Carcharodontosaurus, Kryptops a Eocarcharia. V Bristole spolupracoval aj s Michaelom Bentonom.
Orchestral Manoeuvres in the Dark

Orchestral Manoeuvres in the Dark (OMD) je britská new wave skupina, ktorú v roku 1978 založili Andy McCluskey (vokály, basová gitara) a Paul Humphreys (klávesy, vokály), obaja pôvodom z polostrovu Wirral v Anglicku. Kým sa neustále vyhýbali statusu popových hviezd, v Anglicku sa v rokoch 1978 až 1980 vytvorila ich fanúšikovská skupina. Popularitu si však získali v roku 1980, keď vydali hit „Enola Gay“, ktorý bol úspešný naprieč celou Európou. Skupina bola tiež úspešná vďaka ich experimentálnym nahrávkam, pričom produkovali hudbou s väčšou intelektuálnou hĺbkou ako ostatné skupiny v tom čase.
Elektrický rušeň 180

Elektrický rušeň 180 (predtým E 669.0, továrenské označenie Škoda 23E) je rušeň určený pre nákladnú dopravu na jednosmernej napájaciej sústave 3 kV. Boli vyrobené dva prototypové kusy, firmou Škoda Plzeň, vtedy nazývané Závody V. I. Lenina, v rokoch 1958 a 1959.
Vývoj.
Potom čo sa ukázalo, že pôvodná téza univerzálneho rušňa pre osobnú aj nákladnú dopravu u rady 140 zlyhala kvôli nedostatočnej ťažnej sile a výkonu, objednali si ČSD nový typ rušňa s vyšším výkonom a šiestimi nápravami, ktoré by lepšie vyhovovali náročným podmienkam na trati Praha - Košice. Pôvodné prevedenie rušňov bolo so šiestimi elektromotormi s výkonom 508 kW a prevodovým pomerom pre rýchlosť 120 km/h. Ukázalo sa však, že ich výkon a ťažná sila spôsobuje veľa problémov s roztrhaním skrutkovky (súčasť spriahadla medzi vagónmi). Preto boli u jedného rušňa dosadené nové motory s nižším výkonom 435 kW, ktoré boli neskôr dosadené na rušne radu 181 a boli teda na tomto stroji vyskúšané (celkový výkon rušňa poklesol na 2 610 kW). Druhému rušňu bol rovno dosadený nový typ podvozku a výkon zostal na 3 048 kW. 
Okrem dvoch prototypových strojov pre ČSD boli vyrobené dva ďalšie takmer zhodné pre Sovietsky zväz (Škoda 25E).
Konštrukcia.
Rušeň je skriňového typu, s dvoma koncovými stanovišťami rušňovodiča, medzi nimi sa nachádza strojovňa. Čelné okna na stanovišti, sú štvordielne. Skriňa má jednej strane žalúzie kvôli nasávaniu chladiaceho vzduchu (prvé použitie tohto systému u nás). Má dva trojnápravové podvozky, so šiestimi elektromotormi.
Prevádzka.
Rušne boli od výrobcu odovzdané do depa Praha hlavní nádraží, odkiaľ potom putovali do Českej Třebovej, kde sú deponované dodnes. V roku 1995 boli oba stroje opravené a opatrené pôvodným náterom. Kým jeden stroj je prevádzkový a je vedený ako múzejný, druhý je zatiaľ odstavený a čaká na opätovné oživenie, o ktorom sa uvažuje.
Medzinárodná geografická olympiáda

Medzinárodná geografická olympiáda (, skratka iGeO) je každoročná súťaž pre najlepších študentov vo veku 1619 rokov v odbore geografie, ktorí na súťaž postupujú z národných kôl geografickej olympiády. Súťaž pozostáva z troch častí: písomného testu, multimediálneho testu a značný objem práce v teréne.
IGeO testuje schopnosti účastníkov zorientovať sa v priestorových schémach a procesoch. Súťažné témy hovoria o hraniciach, centrách a perifériách, o turizme, terorizme a utečencoch, o obchode s potravinami, oblečením, drogami a digitálnymi údajmi, o populačnom raste, ako aj o prírodných úkazoch ako El Niño, tsunami či zemetrasenia.
Medzinárodná geografická olympiáda je organizovaná skupinou Task Force Medzinárodnej geografickej únie (IGU). Súbežne s iGeo existuje aj podobná súťaž pre študentov základných škôl do 15 rokov, pod názvom National Geographic World Championship, ktorú organizuje časopis National Geographic.
Od roku 2012 sa súťaž koná každoročne, na rozdiel od predchádzajúceho bianuálneho konania.
História.
Myšlienka vytvoriť geografickú súťaž na medzinárodnej úrovni sa objavila na kongrese Medzinárodnej geografickej únie (IGU) v Prahe v roku 1994, kedy predstavitelia Poľska a Holandska prišli s ideou založiť súťaž alebo olympiádu (iGeo) pre študentov vo veku medzi 1519 rokov. Prvý ročník sa konal v holandskom Haagu v roku 1996, za účasti piatich krajín. Postupne počet zúčastnených krajín vzrástol až na 24 krajín počas 7. iGeO v tuniskom Kartágu v roku 2008. Každú krajinu reprezentujú na iGeo štvorčlenné tímy, ktorých členovia súťažia ako jednotlivci, a v celkovom hodnotení aj za krajinu.
Na 11. ročníku, konanom v poľskom Krakove v auguste 2014, stúpol počet zúčastnených krajín na 36. Zároveň Argentína, Arménsko, Švajčiarsko a Thajsko mali prítomných predstaviteľov ako oficiálnych pozorovateľov, za účelom zúčastniť sa budúcich ročníkov súťaže. 
Účel.
Medzinárodná geografická olympiáda sa zameriava na tri ciele: 
Hostitelia a víťazné krajiny.
Umiestnenie Slovenska.
Slovensko sa prvýkrát na iGeo zúčastnilo v roku 2004. Prípravu študentov na olympiádu v súčasnosti zastrešuje Katedra regionálnej geografie, ochrany a plánovania krajiny na Prírodovedeckej fakulte Univerzity Komenského v Bratislave.
Ice Bucket Challenge

Ice Bucket Challenge, je aktivita, pri ktorej si dotyčný na hlavu vylieva vedro ľadovej vody so zámerom zvýšiť povedomie o amyotrofickej laterálnej skleróze (ALS) a podporiť jej výskum. Tento virál sa začal šíriť sociálnymi sieťami od polovice roku 2014.
Vyzvaný účastník sa musí natočiť ako sa polieva ľadovou vodou a následne musí k tomu istému činu vyzvať jedného, alebo viacerých známych. Výzva by mala byť splnená do 24 hodín, v opačnom prípade by sa mal nominant "vykúpiť" v podobe 100 $ daru organizácii ALS Asoociation.
Poliatím tela ľadovou vodou zažije nominant krátky šok, ktorý ochromí celé telo, a tým na krátku chvíľu poskytne príležitosť sa z časti vžiť do ľudí postihnutých chorobou ALS. (Dodatok: Nie je podložené lekármi ani samotnými pacientmi, že tento krátkodobý účinok mal aspoň z časti rovnaký efekt ako pocity u ľudí postihnutých chorobou ALS - ide teda len o fámu - hoax).
Pôvod.
Pôvod nápadu s polievaním vlastnej hlavy ľadovou vodou pre získanie financií na charitu nie je úplne jasný a býva prisudzovaný rôznym zdrojom. Na prelome rokov 2013 a 2014 boli na sociálnych sieťach výzvy "Cold Water Challenge" známe najmä na severe USA. Propagovali výskum rakoviny a nominovaná osoba musela buď finančne prispieť, alebo skočiť do nádoby so studenou vodou.
Pravidlá.
Počas 24 hodín od nominácie musí dotyčný natočiť nijako nezostrihané video. Na začiatku musí vyhlásiť prijatie výzvy, do vedra s vodou nahádzať trochu ľadu, zdvihnúť ho nad hlavu a poliať sa. Nakoniec nominuje ďalšie osoby.
Je na vyzvanom, či výzvu prijme, alebo prispeje na výskum, alebo urobí oboje. Sú aj varianty výzvy, kde má nominant darovať $ 10, ak sa ľadovou vodou poleje, alebo $ 100, ak nie.
Odozva a príspevky.
Charita je dobrovoľná a prispieť človek môže či je nominovaný, alebo nie. Od 15. júla do 21. augusta 2014 dostal ALS Association 41,8 milióna dolárov od darcov, kým za to isté obdobie v roku 2013 2,1 milióna. Takisto ALSA získala viac ako 300 000 nových darcov. K 27. augustu 2014 získali 94,3 milóna dolárov a viac ako 2,1 milióhna nových darcov.
Amyotrofická laterálna skleróza

Amyotrofická laterálna skleróza (skratka ALS, známa aj ako Lou Gehrigova choroba alebo choroba motoneurónov) je progresívne, smrteľné, neurodegeneratívne ochorenie centrálnej nervovej sústavy, ktorého výsledkom je degenerácia a strata mozgových a miechových motoneurónov, teda buniek centrálnej nervovej sústavy, ktoré ovládajú vôľou ovplyvniteľné svalové pohyby. Kvôli tomu dochádza k postupnej svalovej slabosti až atrofii. Mozog nakoniec nie je schopný ovládať väčšinu svalov a pacient zostáva paralyzovaný, pri zachovaní psychických a mentálnych schopností. Etiológia ochorenia nie je známa. 
Rozlišujú sa tri formy ALS, a to sporadická, familiárna a guamská. Najčastejšia je sporadická forma; familiárna forma (5-10%) predpokladá častejší výskyt v rámci rodiny, teda dedičný pôvod. Tretia forma odkazuje na mimoriadny výskyt ochorenia na tichomorskom ostrove Guam v 50. rokoch 20. storočia. 
Medzi príznaky ranej formy ALS patrí zvýšená svalová slabosť, zvlášť v rukách a nohách, postihnutie reči, prehĺtania a dýchania. Incidencia ochorenia je 1:50 000, kým prevalencia je 1:17 000. Rýchlosť, akou choroba postupuje, je individuálna. Priemerný čas sa uvádza 2 - 4,3 roka, pričom približne 25% pacientov prežije päť, 8-16% desať a 5% žije dvadsať rokov. 
Pre ALS neexistuje žiadna známa kauzálna liečba. Dostupné lieky sa zameriavajú predovšetkým na zmiernenie ťažkostí a prevenciu komplikácií.
Určité nádeje sa vkladajú do liečby s pomocou mezenchymálnych kmeňových buniek. Niekoľko vedeckých štúdií našlo štatistickú koreláciu medzi ALS a niektorými poľnohospodárskymi pesticídmi.
Ochorenie, známe aj ako "Lou Gehrigova choroba", získalo pomenovanie po slávnom baseballovom hráčovi New York Yankees, Lou Gehrigovi, ktorému ALS diagnostikovali v roku 1939. Medzi súčasné osobnosti postihnuté ALS patrí gitarista Jason Becker alebo už zosnulý Stephen Hawking.
Outdoorová animácia

Outdoorová animácia je samostatnou oblasťou animácie voľného času. Zaoberá sa organizáciou voľnočasových programov, ktoré sa vykonávajú predovšetkým vonku na čerstvom vzduchu, v prírode.
Tento druh animácie je veľmi významný najmä pre vnútrozemské krajiny, akou je aj Slovensko, ktoré disponuje rozsiahlym prírodným bohatstvom. Jeho využitie v kombinácii s historickými a kultúrnymi pamiatkami prináša jedinečnú ponuku rekreačných a dovolenkových možností, ktoré možno do animačných programov zahrnúť, čím zohráva významnú rolu pri rozvoji cestovného ruchu.
Dôležitou úlohou outdoorovej animácie je aj oživenie už existujúcich statických atrakcií, ako napríklad detských ihrísk, lanových centier, lezeckých stien a podobne, ktoré spojením ich hlavnej činnosti s ďalšími prvkami získajú ďalšiu dôležitú pridanú hodnotu.
Možnosti outdoorových animácií.
Programov, ktoré možno v outdoorovom prostredí zrealizovať, je nepreberné množstvo, najčastejšou bude kombinácia viacerých možností, ktoré vychádzajú z týchto hlavných oblastí:
Zdroj.
Babiar, M. - Baczek, J. B. - Kompán, J. "Outdoorové animácie v cestovnom ruchu. Organizácia voľného času v prírode." Vydavateľstvo : STAGEMAN. Bratislava, 2013.
Majstrovstvá sveta vo futbale žien do 20 rokov 2014

Majstrovstvá sveta vo futbale žien do 20 rokov 2014 boli siedme MS vo futbale žien v tejto juniorskej vekovej kategórii, pričom prvé dva ročníky sa hrali ako Majstrovstvá sveta žien do 19 rokov.
Záverečný turnaj.
Záverečný turnaj Majstrovstiev sveta 2014 sa uskutočnil v dňoch 5. – 24. augusta 2014 za účasti šestnástich juniorských ženských reprezentačných družstiev do 20 rokov v štyroch kanadských mestách: Montreal, Toronto, Edmonton a Moncton  Zo štyroch základných skupín sa do play-off kvalifikovali po dva najlepšie tímy. Zostávajúcich osem tímov na tretích a štvrtých miestach zo skupín nepostúpilo:
Play-off.
Semifinále.
V záverečný deň turnaja v nedeľu 24. augusta sa na Olympijskom štadióne v Montreale odohrali stretnutia o konečné medailové umiestenie:
O 3. miesto.
 – 2 : 3 (0:0)
"Report..."
Finále.
 – 0 : 1 (0:0, 0:0) po predĺžení
"Report..."
Štefan Kocán

Mgr. art. Štefan Kocán, ArtD. (* 17. november 1972, Trnava) je slovenský operný spevák - basista. Vystupuje v najznámejších a najslávnejších operných domoch na svete. Svoje aktivity neustále rozširuje - exceluje ako spevák, hudobník, moderátor, tanečník, autor hudby či hudobných aranžmánov. 
Detstvo a mladosť.
Štefan Kocán vyrástol v malebnej dedinke Dolné Dubové pri Trnave v hudobne nadanej rodine Jozefa a Viktórie Kocánových. Sesternicou jeho babky je Štefánia Hulmanová, dlhoročná sólistka SND v Bratislave. V detstve navštevoval hodiny klavíra v Ľudovej škole umenia v Trnave a aj vďaka tomu sa stal už keď mal 9 rokov dedinským organistom. Popri hraní na organ aj spieval. Hudba aj samotný spev ho sprevádzali a bavili od malička. 
Vzdelanie.
Spev vyštudoval na Konzervatóriu v Bratislave (1987-1993, Alžbeta Michálková), Vysokej škole múzických umení v Bratislave (1993-1998, Hana Štolfová-Bandová), Konzervatóriu vo Viedni (1998-2002, Jevgenij Nesterenko), doktorát získal v roku 2020 na Fakulte múzických umení Akadémie umení v Banskej Bystrici. Bol úspešný na mnohých medzinárodných súťažiach (A Dvořáka v Karlových Varoch, P. I. Čajkovského v Moskve, Hommage à Lucia Popp v Bratislave a Belvedere vo Viedni, ...).
Hudobná kariéra.
Po ukončení štúdií sa pripojil k opernému súboru Landestheater v rakúskom Linzi. Tu vystupoval v postavách Sarastra v Mozartovej "Čarovnej flaute", Raimonda v Donizettiho "Lucii di Lammermoor", kráľa Filipa II. vo Verdiho opere "Don Carlos" a Banca v "Macbethovi", Kecala v Smetanovej "Predanej neveste". V sezóne 2003/2004 získal ocenenie Eberharda Waechtera za postavu Veľkého inkvizítora z Verdiho opery "Don Carlos". V tejto úlohe a v úlohe Komtúra v Mozartovom "Donovi Giovannim" debutoval na scéne Wiener Staatsoper, kde pravidelne hosťuje. Spieva a vystupuje v mnohých známych aj menej známych operných domoch v Európe (La Scala) aj Amerike, vrátane SND v Bratislave. V roku 2009 debutoval v Metropolitnej opere v New Yorku v úlohe Kráľa vo Verdiho "Aide". Od tej doby tu vystupuje pravidelne ako Sparafucile v "Rigolettovi", Ferrando v "Trubadúrovi", Komtúr v "Don Giovannim", Ramfis v "Aide", Veľký Inkvizítor v "Don Carlosovi". V 2011stom absolvoval v tejto úlohe s Metropolitnou operou turné po Japonsku. V súčasnosti je na voľnej nohe, pôsobí ako pedagóg na Fakulte múzických umení Akadémie umení v Banskej Bystrici a rozvíja mnohé ďalšie aktivity.
Iné projekty.
Divadlo bez masky - Jean Genet: Slúžky - premiéra 13. 10. 2023 - hudobné aranžmány, spevák, hudobník, herec.
Divadelné DOSKY 2023 - moderátor, spevák, hudobník, autor hudobných aranžmánov, tanečník.
Kvalifikácia na Majstrovstvá Európy v basketbale mužov 1991

Kvalifikácia na Majstrovstvá Európy v basketbale mužov 1991 bola kontinentálna kvalifikácia pre účasť na Majstrovstvách Európy 1991 v basketbale mužov, organizovaná Európskou basketbalovou federáciou (FIBA Europe). Zúčastnilo sa jej 27 európskych družstiev, ktoré súťažili o 8 miest na záverečný turnaj v štyroch skupinách 1. fázy a štyroch skupinách 2. fázy. Kvalifikácia prebiehala od 9. mája 1989 do 5. decembra 1990. 
Priamy postup.
Priamo nepostúpilo žiadne družstvo, všetky tímy si museli miesto vybojovať v kvalifikácii.
1. fáza kvalifikácie.
 Oslo
 Olomouc
 Osnabrück
 Anadia
Kvalifikácia na Majstrovstvá Európy v basketbale mužov 1993

Kvalifikácia na Majstrovstvá Európy v basketbale mužov 1993 bola kontinentálna kvalifikácia pre účasť na Majstrovstvách Európy 1993 v basketbale mužov, organizovaná Európskou basketbalovou federáciou (FIBA Europe). Zúčastnilo sa jej najskôr 16 a v extra kvalifikácii aj ďalších 12 európskych družstiev, ktoré súťažili o 13 miest na záverečný turnaj. Prvá kvalifikácia sa hrala v dvoch predkvalifikačných a štyroch kvalifikačných skupinách, druháextra kvalifikácia, ktorá bola doplnená o nové štáty rozpadnutého Sovietskeho zväzu, Juhoslávie a Česko-Slovenska, sa hrala v štyroch skupinách prvého kola, dvoch skupinách hlavného kola a v zápasoch o umiestnenie. Nováčikmi kvalifikácie bolo až 12 družstiev: Bielorusko, Bosna a Hercegovina, Česko, Estónsko, Chorvátsko, Litva, Lotyšsko, Macedónsko, Moldavsko, Slovensko, Slovinsko a Ukrajina. Obe kvalifikácie prebehli od 13. novembra 1991 do 7. júna 1993. 
Priamy postup.
Priamo postúpili najlepšie 3 družstvá z ME 1991:
Kvalifikácia.
Predkvalifikácia.
 Reykjavík
 Neuchatel
Extra kvalifikácia.
 Vroclav (30. máj7. jún 1993)
Play-off.
Pozn: Z extra kvalifikácie postúpilo 5 najlepších družstiev.
Kašna

Kašna (z ) je český termín pre (spravidla zdobenú) umelú nádrž na pitnú alebo úžitkovú vodu, ktorá sa nachádza na verejnom priestranstve a slúži pre verejnú potrebu. Pôvodne to bola štvorstenná drevená schránka na vodu odtekajúcu od studne, vodovodu a pod.
V slovenčine neexistuje ekvivalentný výraz, významovo najbližším možným prekladom je studňa alebo fontána.
"Kašna" taktiež v staršom českom jazyku označovala skriňu alebo truhlicu (z nem. "Kaste(n)" – skriňa), z čoho je odvodený technický termín "turbína v kašně" resp. "kašnová turbína" – v slovenčine podľa "Česko-slovenského slovníka" (1979) turbína v skrini, resp. skriňová turbína.
Obchodné rozpätie

Obchodné rozpätie alebo obchodná marža je v užšom zmysle marža (rozdiel medzi nákupnou a predajnou cenou) v obchodnej organizácii, zriedkavo v širšom zmysle aj rozdiel medzi nákladmi vynaloženými na výrobu výrobku alebo poskytnutie služby a jeho predajnou cenou u výrobcu alebo poskytovateľa služby. V účtovníctve sa výraz používa aj vo vzťahu na všetok tovar podniku ako celok; napr. v slovenskom výkaze ziskov a strát je obchodná marža definovaná ako rozdiel medzi tržbami z predaja tovaru a nákladmi vynaloženými na obstaranie predaného tovaru. Táto účtovnícka obchodná marža sa označuje aj ako hrubý zisk alebo hrubá marža.
Obchodné rozpätie je súčasťou ceny pre konečného spotrebiteľa. Kryje náklady obchodníka (dopravné, mzdové...). Pri základných potravinách bola úroveň rozpätia na Slovensku koncom 90. rokov 20. storočia okolo 1218 %.
Rozdelenie podľa spôsobu tvorby:
Rozdelenie podľa účelu:
NHL 1974/1975

Sezóna 1974/1975 bola 58. sezóna NHL. Tretíkrát po sebe bola NHL v párnom roku rozšírená o ďalších dvoch nových účastníkov. V roku 1970 to boli Buffalo Sabres a Vancouver Canucks, v roku 1972 Atlanta Flames a New York Islanders a v tejto sezóne Kansas City Scouts a prvýkrát v histórii aj klub z hlavného mesta Spojených štátov Washington Capitals.
Reorganizácia skupín.
NHL mala tak prvýkrát od svojho vzniku 18 účastníkov. Došlo aj k reorganizácii skupín. Namiesto dvoch dovtedajších osemčlenných divízií (Východná a Západná) boli vytvorené dve deväťčlenné konferencie. Jedna z nich bola pomenovaná po Princovi z Walesu a druhá po vtedajšom prezidentovi NHL Clarence Campbellovi (* 1905 – † 1984), ktorý v tejto funkcii pôsobil v rokoch 1946 – 1977. Každá z konferencii bola rozdelená na dve divízie.
Základná časť.
Víťazom konferencie sa stalo Buffalo Sabres.
Víťazom konferencie sa stala Philadelphia Flyers.
Play-off.
Z každej divízie postúpili do play-off traja najlepší. Víťazi priamo do štvrťfinále, tímy na druhých a tretích miestach odohrali predkolo na dva víťazné zápasy. Od štvrťfinále sa jednotlivé série hrali už klasicky na štyri víťazstvá.
Philadelphia získala double.
Víťazstvo v Stanley cupe obhájila Philadelphia Flyers, ktorá vo finále play-off zdolala Buffalo Sabres 4 – 2 na zápasy. "Letci" z Philadelphie sa stali aj víťazmi základnej časti. V nej zviedli tesný boj s Montrealom Canadiens a so svojim neskorším finálovým súperom v boji o Stanley cup Buffalom. Všetky tri tímy získali zhodne 113 bodov. O víťazstve Philadelphie rozhodol podľa pravidla NHL najvyšší počet víťazných zápasov: Philadelphia 51, Buffalo 49 a Montreal 47 víťazstiev.
Kvalifikácia na Majstrovstvá Európy v basketbale mužov 1995

Kvalifikácia na Majstrovstvá Európy v basketbale mužov 1995 bola kontinentálna kvalifikácia pre účasť na Majstrovstvách Európy 1995 v basketbale mužov, organizovaná Európskou basketbalovou federáciou (FIBA Europe). Zúčastnilo sa jej 34 európskych družstiev, ktoré súťažili o 12 miest na záverečný turnaj v troch predkvalifikačných a piatich kvalifikačných skupinách a jednej dodatočnej kvalifikačnej skupine. Nováčikmi kvalifikácie boli FR Juhoslávia a Rusko. Prebiehala od 21. júna 1993 do 4. júna 1995. 
Priamy postup.
Priamo postúpili hostiteľská krajina a najlepšie 3 družstvá z ME 1993:
Predkvalifikácia.
 Viedeň
 Zalaegerszeg
 Prievidza
O-Zone

O-Zone je moldavské popové trio, ktoré dosiahlo popularitu najmä ich skladbou „Dragostea Din Tei“ z roku 2003. Členmi skupiny sú Dan Bălan, Radu Sîrbu a Arsenie Todiraș. V roku 2017 Dan, Radu a Arsenie oznámili že skupina bude znovu učinkovať.
Biografia.
Celá skupina vznikla v roku 1998 kedy bola populárna najmä v Rumunsku skladbami ako „Timpul trece fara noi“, „Dar, Unde Esti“. V júni 2000 vydali prvý album pod názvom "Dar, Unde Esti"'. Po novej formácii o 2 roky neskôr, im vyšiel druhý album "Number 1". Samotná popularita sa dostavila až v roku 2003 vydaným albumom "DiscO-Zone" ktorý obsahoval singel „Dragostea Din Tei“ (ktorý vzápätí napriek nevyjasneným autorským právam prespievala speváčka Haiducii). Hit bol natoľko úspešný že v rokoch 2003 – 2004 dosahoval rekordné rebríčky v niekoľkých krajinách Európy. Na 3. mieste sa umiestnil v Spojenom kráľovstve. V dôsledku upadajúcej slávy sa v roku 2005 skupina rozpadla a jej členovia sa začali venovať sólovej kariére.
Po rozpade kapely Dan Bălan (zakladateľ kapely) vydal vlastné CD s názvom "Power of Shower". Arsenie Todiraş začal vystupovať pod prezývkou Arsenium, kde v roku 2006 vystúpil v súťaži Eurovision 2006 a vydal vlastné CD pod názvom "Rumadai". Radu Sîrbu sa pokúšal uspieť s projektom "RadU", ale v súčasnosti hrá v kapele "MR &amp; Ms" so svojou ženou Annou.
Cintorín Vrakuňa

Cintorín Vrakuňa je cintorín v Bratislave, mestskej časti Vrakuňa na Gagarinovej ulici. Do roku 2013 mal názov Cintorín Ružinov (hovorovo Ružinovský cintorín). 
Stavať sa začal v roku 1972, prvý človek tu bol pochovaný až v roku 1980. Napriek tomu, že sa nenachádza v Ružinove, dostal názov Cintorín Ružinov, lebo sa predpokladalo pochovávanie zosnulých najmä z tejto mestskej časti. 
27. marca 2013 poslanci mestského zastupiteľstva rozhodli tesnou väčšinou o premenovaní, pričom hlasovanie iniciovali vrakunskí poslanci.
Cintorín Stará Vrakuňa

Cintorín Stará Vrakuňa je cintorín v Bratislave, mestskej časti Vrakuňa na Kaméliovej ulici. Do roku 2013 mal názov Cintorín Vrakuňa. 
27. marca 2013 poslanci mestského zastupiteľstva rozhodli o jeho premenovaní, keďže tento názov získal dovtedajší Cintorín Ružinov.
Čukotčina

Čukotčina alebo čukčina (zastarano luoravetlančina) je paleoázijský jazyk patriaci do čukotsko-kamčatskej jazykovej rodiny, spolu s koriačtinou, kerečtinou, aliutorčinou a itelmenčinou. V čukotčine, rovnako ako aj v ostatných jazykoch uvedenej jazykovej rodiny, sa vyskytuje "„vokálna harmónia a morfológia je aglutinujúca, prefixálno-afixálna. Vo vete prevláda ergatívna štruktúra. Rozlišujú sa pády a slovesné časovanie je široko rozvinuté. Výraznou črtou týchto jazykov je inkorporácia.“"
Čukotčina sa používa na severovýchode Sibíri, najmä v Čukotskom autonómnom okruhu. Podľa sčítania obyvateľstva z roku 2010 čukotsky hovorí 5 100 ľudí, aj keď počet etnických Čukotčanov činí 15 900.
Vrakunský cintorín

Vrakunský cintorín môže byť:
Zoznam rekordov slovenskej futbalovej ligy

Tento článok sumarizuje rekordy slovenskej futbalovej ligy od sezóny 1993/1994.
Pierre Séguier

Pierre Séguier (* 28. máj 1588, Paríž, Francúzsko - † 28. január 1672, Saint-Germain-en-Laye) bol francúzsky štátnik, jeden z prvých členov Francúzskej akadémie a od roku 1635 kancelár Francúzska.
Bâgé-le-Châtel (kantón)

Bâgé-le-Châtel je francúzsky kantón v obvode Bourg-en-Bresse v departemente Ain a regióne Rhône-Alpes. Tvorí ho 10 obcí.
Bâgé-le-Châtel

Bâgé-le-Châtel môže byť:
Ceyzériat

Ceyzériat môže byť:
Chalamont

Chalamont môže byť:
Châtillon-sur-Chalaronne

Châtillon-sur-Chalaronne môže byť:
Coligny

Coligny môže byť:
Meximieux

Meximieux môže byť:
Ostriež zelenkastý

Ostriež zelenkastý (iné názvy: ostriež zelenkavý, (staršie) ostriež obyčajný alebo ostriež riečny; ) je sladkovodná lúčoplutvová ryba z čeľade ostriežovité (Percidae), u ktorej nie je zákonom stanovená najmenšia lovná miera.
Opis.
Telo je pomerne vysoké. Na chrbte sa nachádzajú dve samostatné chrbtové plutvy. V prvej sa nachádza 17 – 23 tvrdých lúčov, v druhej 1 – 2 tvrdých a 13 – 16 mäkkých lúčov. Brušné, análne a chvostové plutvy majú zvyčajne červenkastý nádych. Ústa sú tzv. koncové. Šupiny sú drobné, ostré a ktenoidné. Na bokoch sú výrazné tmavé priečne pruhy. Dorastá do maximálnej dĺžky okolo (veľmi výnimočne môže dorásť až cez a s hmotnosťou okolo ), tam kde sa mu nedarí dobre trieť alebo je na neho silný prúd alebo veľký tlak ostatných dravcov a nedostatok prirodzených úkrytov, tak zvyčajne tvoria zakrpatené formy. Najvyššia uvádzaná hmotnosť činí .
Výskyt.
Obýva stojaté aj tečúce vody. Je rozšírený prakticky v celom miernom páse Európy, vyskytuje sa aj v Ázii. Tento ostriež sa aklimatizoval napríklad aj v Austrálii, Južnej Afrike alebo na Novom Zélande.
Potrava.
Ostriež patrí medzi riečne dravce. Tvorí kŕdle, v ktorých napáda menšie, či choré ryby, niekedy tiež rovnakého druhu. Jeho hlavnú potravu tvorí živočíšna zložka, najmä dážďovky, bezstavovce a rybí poter.
Športoví rybári lovia tradične ostrieže na dážďovky, múčne, či biele červy. Veľmi obľúbený je potom tiež lov na prívlač (t. j. na woblery, rotačný blyskáč, twistery, či gumové nástrahy). Jeho zábery bývajú veľmi prudké.
Rozmnožovanie.
Trenie prebieha od marca do júna, pri teplote vody okolo 8 °C. Samica kladie ikry na vodné rastliny alebo iné potopené predmety. Ikry sú spojené do väčších šnúrkovitých útvarov. Ostriež zelenkastý rovnako ako jeho poddruh "Perca flavescens" má ikry spojené v dlhých pásoch, ktoré sa ľahko zachytia na kameňoch a opadaných vetvách v plytkých a pomaly tečúcich vodách.
Montluel

Montluel môže byť:
Montrevel-en-Bresse

Montrevel-en-Bresse môže byť:
Péronnas

Péronnas môže byť:
Pont-d’Ain

Pont-d’Ain môže byť:
Pont-de-Vaux

Pont-de-Vaux môže byť:
Pont-de-Veyle

Pont-de-Veyle môže byť:
Reyrieux

Reyrieux môže byť:
Saint-Trivier-de-Courtes

Saint-Trivier-de-Courtes môže byť:
Saint-Trivier-sur-Moignans

Saint-Trivier-sur-Moignans môže byť:
Thoissey

Thoissey môže byť:
Treffort-Cuisiat

Treffort-Cuisiat môže byť:
Trévoux

Trévoux môže byť:
Villars-les-Dombes

Villars-les-Dombes môže byť: